La Confederació Hidrogràfica del Xúquer obliga a tancar al trànsit el gual del riu Palància entre Sagunt i Canet
25 d’octubre 2017

![](/media/4wtkjavf/53-img_4289.jpg)  
  

La Confederació Hidrogràfica del Xúquer (CHJ) ha denegat la petició dels ajuntaments de Sagunt i Canet d'En Berenguer de mantindre obert al trànsit el gual del riu Palància entre ambdues ciutats. Esta denegació obligarà a tancar el pas de vehicles per este tram a partir del pròxim dilluns 30 d'octubre.

La CHJ va donar permís per obrir el pas a vehicles per este tram entre l'1 de juny i el 30 de setembre. Els dos municipis van demanar ampliar eixe termini donada la previsió de falta de pluges, però la petició ha sigut denegada, per la qual cosa el pas de vehicles quedarà tancat a partir del dilluns.

L'Ajuntament de Sagunt i el de Canet d'En Berenguer han sol·licitat una reunió amb representants de la Confederació Hidrogràfica del Xúquer per demanar que el gual s'òbriga durant el major període de temps possible més enllà de la temporada estival. Els consistoris destaquen que la Policia Local garantix el compliment del protocol de seguretat en cas de pluges, per la qual cosa el pas de vehicles pel delta del Palància mantindria les màximes mesures de seguretat.  

*   [](http://www.facebook.com/sharer.php?u=https://aytosagunto.es/va/actualitat/la-confederacio-hidrografica-del-xuquer-obliga-a-tancar-al-transit-el-gual-del-riu-palancia-entre-sagunt-i-canet/ "Facebook")
*   [](http://twitter.com/share?url=https://aytosagunto.es/va/actualitat/la-confederacio-hidrografica-del-xuquer-obliga-a-tancar-al-transit-el-gual-del-riu-palancia-entre-sagunt-i-canet/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-confederacio-hidrografica-del-xuquer-obliga-a-tancar-al-transit-el-gual-del-riu-palancia-entre-sagunt-i-canet/ "Linked In")
*   [](mailto:?body=https://aytosagunto.es/va/actualitat/la-confederacio-hidrografica-del-xuquer-obliga-a-tancar-al-transit-el-gual-del-riu-palancia-entre-sagunt-i-canet/)